การรับรองความถูกต้องของข้อมูล

1. การรับรองของกรรมการผู้ดูแลสายงานบัญชี

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบควบคุมภายใน ณ วันที่ 21 กุมภาพันธ์ 2548
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
ข้าพเจ้าได้มอบหมายให้นางสาวลลิตพันธุ์ พิริยะพันธุ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนางสาวลลิตพันธุ์ พิริยะพันธุ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”

ชื่อ ตำแหน่ง ลายมือชื่อ

นายไว เชง ควน กรรมการผู้จัดการ

ผู้รับมอบอำนาจ

ชื่อ ตำแหน่ง ลายมือชื่อ

นางสาวลลิตพันธุ์ พิริยะพันธุ์ ผู้จัดการฝ่ายการเงิน

2. การรับรองของกรรมการในเรื่องความถูกต้องของแบบแสดงรายการข้อมูลประจำปี

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้สอบทานแล้ว
และไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ ข้าพเจ้าได้มอบหมายให้นางสาวลลิตพันธุ์ พิริยะพันธุ์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของนางสาวลลิตพันธุ์
พิริยะพันธุ์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้สอบทานแล้วดังกล่าวข้างต้น”

ชื่อ ตำแหน่ง ลายมือชื่อ

1. นายชาลี โสภณพนิช ประธานกรรมการ

2. นายเดวิด เดสมอนด์ แทร์เร้นท์ กรรมการ

3. นายดิเรก วินิชบุตร กรรมการ

4. นายจิระพงษ์ วินิชบุตร กรรมการ

5. นายไว เชง ควน กรรมการ

6. นายวีรพันธ์ พูลเกษ กรรมการ

7. นายฌอง-ปีแอร์ โนเอล กรรมการ

8. นายตรีขวัญ บุนนาค กรรมการ

9. นายชัชวาลย์ เจียรวนนท์ กรรมการ

ผู้รับมอบอำนาจ

นางสาวลลิตพันธุ์ พิริยะพันธุ์ ผู้จัดการฝ่ายการเงิน

หนังสือรับรองงบการเงิน

งบการเงินของบริษัท ไทคอน อินดัสเทรียล คอนเน็คชั่น จำกัด (มหาชน)

สำหรับรอบระยะเวลาบัญชีสิ้นสุดวันที่ 31 ธันวาคม 2547

ชื่อผู้สอบบัญชี นายโสภณ เพิ่มศิริวัลลภ สังกัดสำนักงาน บริษัท สำนักงาน เอินส์ท แอนด์ ยัง จำกัด

ข้าพเจ้าได้สอบทานข้อมูลในงบการเงินนี้แล้ว
ภายใต้ข้อมูลที่ข้าพเจ้าได้รับทราบจากการปฏิบัติหน้าที่ด้วยความระมัดระวังในฐานะผู้ดำรงตำแหน่งบริหารสูงสุดของบริษัท
และผู้ดำรงตำแหน่งบริหารสูงสุดในสายงานบัญชี ข้าพเจ้าขอรับรองว่า

(1) งบการเงินนี้ ได้แสดงข้อมูลอย่างถูกต้องครบถ้วนในสาระสำคัญเกี่ยวกับ ฐานะการเงิน
ผลการดำเนินงาน และกระแสเงินสดของบริษัท และบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี และควบคุม
ดูแลให้มีการปฏิบัติตามระบบดังกล่าว และข้าพเจ้าได้แจ้งข้อมูลการประเมินระบบการควบคุมภายใน
ณ วันที่ 21 กุมภาพันธ์ 2548 ต่อผู้สอบบัญชี และกรรมการตรวจสอบของบริษัทแล้ว
ซึ่งครอบคลุมถึงข้อบกพร่อง และการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ชื่อ ตำแหน่ง ลายมือชื่อ

นายไว เชง ควน กรรมการผู้จัดการ